Segun Arinze (amụrụ na 1965 akpọrọ Segun Padonou Aina ) bụ onye n'eme ihe nkiri na onye na-agụ abụ nke Naijiria. A mụrụ Segun na Onitsha, Anambra State site na nna Yoruba Bamidele Padonu na nne onye Igbo Lydia Padonu. Ọ bụ ọkpara n'ime ụmụaka asaa nke Lydia Padonu bụ onye ọrụ ichọ́ akwa mma. Ọ bụ agbụrụ Badagry, Lagos State . Ọ gara Victory College of Commerce dị na Ilorin, wee gawa Taba Commercial College dị na Kaduna State ka ọ ga gụchaa akwụkwọ sekọndrị. Ọ gụrụ Dramatic Arts na Mahadum Obafemi Awolowo . A maara ya nke ọma dị ka Black Arrow nke o nwetara site na ọrụ ọ rụrụ na 1996, ihe nkiri chawapụ̀rụ bụ"Silent Killer" ihe nkiri nke onye na-eme ihe nkiri nwụrụ anwụ bụ Chico Ejiro . Ọ lụrụ onye na-eme ihe nkiri Nollywood ibe ya bụ Anne Njemanze, bụ nke mechara bụrụ alụmdi na nwunye na-adịteghi aka. Di na nwunye ahụ nwere otu nwa nwanyị, Renny Morenike, onye a mụrụ n'abalị iri nke ọnwa Mee. Segun malitere ọrụ ọkachamara dị ka onye na-agụ egwú na onye na-eme ihe nkiri.